《次韵上文潜丈》
宋代·蔡肇

张侯胸中包覆釜，百里奔流无寸土。
玄蛟白鼍有时作，一洗乾寸三日雨。
诗雄变怪有如引，震动犹能止啼乳。
已倾太白酒船空，更压少陵饭山苦。
昨朝东门同拜勅，玉齿犹残道中语。
闭门十日无一事，坐对空庭秋叶舞。
何时御史出霜台，便假前驺辞棘户。
城南邀我倒余尊，紫栗黄橙已登俎。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木石，善诗文，著有《丹阳集》，曾任吏部员外郎、中书舍人等职。蔡肇初事王安石，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《石渠宝笈三编》。